### **Jäsenkirje kesäkuu 2025**

Hei jäsenemme!

Nyt ollaan jo kesäkuussa 🌞 Yhdistyksen säännöllinen kerhotoiminta on tauolla ja jatkuu taas syksyllä. Tässä kesäkuun kirjeessä kerrotaan tulevan toimintakauden eli syksyn 2025 - kevään 2026 toiminnasta sekä tässä vaiheessa tiedossa olevista tapahtumista. Kirjeen liitteenä on tuttuun tapaan kerhotoiminnan kooste, josta löydät myös kerhojen kuvaukset.

Yhdistyksen 60- vuotisjuhlavuoden päätapahtuma, Kaikkien kesäfestari oli kesäkuun alussa ja olihan meillä mukavat juhlat! Kiitos kaikille liki 8000 kävijälle! Yhdistyksen juhlavuonna on käynnistynyt varainhankintakampanjamme, josta on lisätietoa tämän jäsenkirjeen lopussa. Lahjoitukset ovat meille erittäin merkittäviä, jotta voimme toteuttaa toimintaamme jatkossakin.

**Osa tutuista** **liikuntakerhoista jatkuu syksyllä 2025 Vuolle-opistolla**. Vuolle-opistolla jatkavia kerhoja ovat lasten ja nuorten- sekä aikuisten salibandykerhot ja tanssia, rytmiä ja liikunnan riemua soveltavan liikunnan ryhmä. Salibandy kerhot jatkavat tuttuun tapaan Raatissa ja soveltavan liikunnan ryhmä kokoontuu Vuolle-opiston liikuntasalissa, Pikku-Iikankatu 6. Vuolle-opistolla jatkaviin ryhmiin ilmoittautuminen on auennut 9.6. Alta löydät linkit Vuolle-opiston kerhojen ilmoittautumiseen.

[Ilmoittautuminen Erityisen kiva salibandy lapset ja nuoret Raati -ryhmään](https://uusi.opistopalvelut.fi/vuolleopisto/fi/course/20849)

[Ilmoittautuminen Erityisen kiva salibandy aikuiset Raati -ryhmään](https://uusi.opistopalvelut.fi/vuolleopisto/fi/course/20848)

[Ilmoittautuminen Tanssia, rytmiä ja liikunnan riemua -soveltavan liikunnan ryhmä Vuolle -talo](https://uusi.opistopalvelut.fi/vuolleopisto/fi/course/20847)

**Oketuki oma kerhotoiminta**

Oketuki ry:n kerhoihin ilmoittautuminen aukeaa viikolla 33. [Ilmoittautumislinkki löytyy yhdistyksen kotisivuilta ilmoittautuminen kerhotoimintaan -sivulta](https://www.oketuki.fi/Kerhot/Ilmoittautuminen-kerhotoimintaan/). Sivulta löydät myös muuta tärkeää lisätietoa kerhoista. **HUOM!** Kaikkiin kerhoihin tulee ilmoittautua uudelleen eli vanhana kerholaisena ei ole mahdollista jatkaa. Näin varmistamme, että jokaisella on yhtäläinen mahdollisuus päästä mukaan toimintaan. Kerhopaikat täytetään ilmoittautumisjärjestyksessä. Kerhopaikat vahvistetaan viikon 34 aikana.

Kerhoihin tulee AINA ilmoittautua sähköisellä lomakkeella myös kokeilukerralle, eikä kerhoihin voi ilmoittautua paikan päällä. Jos et halua jatkaa kokeilukerran jälkeen, ilmoita siitä toimistolle heti kokeilukerran jälkeen. **Huomioittehan laskutusosoitetta antaessa oikean osoitteen, esim. edunvalvonta/omainen.** Maksetusta kerhomaksusta tulee esittää kuitti kerhon ohjaajalle. Kuitti on esitettävä 1 viikko laskun eräpäivästä.

Yhdistyksen kaikessa toiminnassa noudatetaan turvallisemman tilan periaatteita. [Lue lisää turvallisemman tilan periaatteiseista](https://www.oketuki.fi/Kerhot/Turvallisemman-tilan-periaatteet/). Löydät ne myös kerhotiedotteesta.

### Oketuen toimintaa ja tapahtumia – syyskausi 2025

* **Oketuki Olkkari, s**yksystä alkaen 1x/kk klo 12.30–14.00 Kumppanuuskeskuksen Kahvilassa ti 23.9.2025, ti 28.10.2025, ke 12.11.2025 ja ti 9.12.2025
* **Marrasturnaus** 14.11. Jatuli. Aikuisten salibandyturnaus liikuntakeskus Jatulissa
* **DigiDuuni -**työpajatoiminta jatkuu, seuraa ilmoitteluamme.
* **Oulun Ilon päivä -messut** 19.11. Ouluhalli. Oketuki mukana messuilla!

Kumppaneidemme toimintaa kesä ja syksy 2025

* **Iloiseen iltapäivä erityislapsiperheille** 18.8.2025 klo 17-19, Vaaskelassa, Vaaskiventie 25. Tapahtuma on suunnattu erityislapsiperheille siten, että tervetulleita ovat aivan kaikenlaiset perheet mummeineen, kummeineen ja naapureineen. [Lue lisätietoja Iloinen iltapäivä -tapahtumasta.](https://www.osol.fi/tapahtuma/iloinen-iltapaiva-2/)
* **Soveltavan liikunnan heppaleiri 7-15v.** 28.–29.7.2025 Turkan ratsurinteellä. [Lue lisätietoja heppaleiristä.](https://uusi.kuntapalvelut.fi/oulu/fi/course/5951) Ilmoittautumiset ja lisätiedot: Turkan Ratsutalli p. 040 5536088 tai Anne Utriainen (erityisliikunnanohjaaja) p. 044 7038046. Järjestäjä Oulun erityisliikunta ja Turkan ratsurinne
* **Elojamit** Nuijamiesten lavalla ke 13.8. klo. 13:00-17:00. Tapahtumaan omalla kuljetuksella. Järjestäjä Pohde & Ylikiimingin Nuijamiehet ry. [Lue lisätietoja Elojameista kumppanikalenteristamme](https://www.oketuki.fi/Tapahtumat/).
* **Nuokkarit** syksyllä 2024: Nuorten kerho (13–20- vuotiaat) Lämsänjärven leirikeskuksessa kerran kuussa tiistaisin 26.8.2025, 9.9.2025, 7.10.2025, 4.11.2025 ja 18.11.2025 klo 17.30–19.00. Seurakuntayhtymä ei järjestä kerholaisia varten henkilökohtaisia avustajia. Järjestäjä seurakunta.
* **Kehitysvammaisten aikuisten keskustelukerho** Sofia seurakuntakeskus, 2krs. Iso seurakuntasali. klo 16.30–18.00, 15.9.2025, 29.9.2025, 13.10.2025, 27.10.2025, 10.11.2025, 24.11.2025. Järjestäjä seurakunta.
* **Porinapiiri** ikääntyville kehitysvammaisille Sofia seurakuntakeskus 2 krs., pieni seurakuntasali. Klo 13-14.30 16.9.2025, 30.9.2025, 14.10.2025, 28.10.2025, 11.11.2025, 25.11.2025. Järjestäjä seurakunta.
* **Erityislasten elokuvakerho 9-11v** 23.8.2025 klo 15–16 alkaen. Kerhossa tutustutaan elokuvaan tekemällä ja katsomalla elokuvia. Osallistujat pääsevät tekemään animaatioita sekä huimia elokuvailluusioita ja -trikkejä ja esiintymään halutessaan kameran edessä. Järjestäjä Valve elokuvakoulu. [Lue lisätietoja kerhosta.](https://uusi.kuntapalvelut.fi/valve/fi/course/633/)
* **Muskaritoimintaa erityislapsiperheille.** erityislapsille ja -nuorille musakerhoa sekä erityisnuorille bändiklubia. Musiikkiin liittyvät toiminnat toteuttaa Liikkuva Laulureppu. Muskari [lapsiperheet lisätiedot](https://www.kyselynetti.com/s/muskarisyksy2025), [Bändiklubi alle 18v lisätiedot](https://www.kyselynetti.com/s/bandisyksy2025), [Musakerho 8-18v lisätiedot](https://www.kyselynetti.com/s/musaryhmasyksy2025). Järjestäjä Oulun seudun omaishoitajat ry

Löydä monia mukavia tapahtumia Oketuen kalenterista. Yhteistyökumppaneidemme tapahtumat löydät samalta sivulta Kumppanikalenterista. Kalenterit päivittyvät. [Tutustu Oketuen tapahtumiin sekä Kumppanikalenteriimme.](https://www.oketuki.fi/Tapahtumat/)

Lisää toimintaa alueelta löydät Lähellä.fi -palvelusta

Pohjois- Pohjanmaan Tukipiirin ja Kehitysvammaisten Tukiliiton toimintaa

* **Kesäkisat 2025 järjestetään Pudasjärvellä 16.8.2025.** [Lisätietoja Kesäkisoista POPOKE ry kotisivuilla.](https://popoke.yhdistysavain.fi/) Lisätietoja Sirpa Timonen-Nissi Pudasjärven Erkat ry, p. 040 577 3571, timonennissisirpa@gmail.com
* **Kehitysvammaisten Tukiliiton** toimintaa:
	+ [Tukiliiton toimintakalenteriin](https://www.tukiliitto.fi/toiminta/tapahtumat/) on koottu tapahtumia ja toimintaa – käy kurkkaamassa!

### Ajankohtaisia toimistolta

**Lahjoita! Oketuki ry juhlavuoden varainhankintakampanja – 60 vuotta yhdessä!**

Tänä vuonna juhlimme 60-vuotista matkaamme, ja haluamme tehdä sen tavalla, jolla on merkitystä! Käynnistimme juhlavuoden kunniaksi varainhankintakampanjan, jotta voimme jatkossakin tarjota kehitysvammaisille ja heidän perheilleen tukea, elämyksiä ja mahdollisuuksia.

**Lahjoittamalla voit:**

- Tukea kehitysvammaisten hyvinvointia ja osallisuutta

- Mahdollistaa perheille vertaistukea ja virkistystoimintaa

- Auttaa järjestämään harrastus- ja vapaa-ajan toimintaa

Jokainen lahjoitus – pieni tai suuri – on merkityksellinen. Oletko mukana? ❤️

👉 **Lahjoita nyt!**

Tilinumero: FI33 1840 3000 0305 99

Saaja: Oulun seudun kehitysvammaisten tuki ry

Viesti: Lahjoitus

Rahankeräyslupa RA/2021/668

Löydät kotisivuiltamme erilaisia tapoja tukea toimintaamme, [lue lisää vaikuttamismahdollisuuksista!](https://www.oketuki.fi/Tue-toimintaa/)

Toimistolla tehdään tällä hetkellä suunnitelmia syksyn toiminnan ja tapahtumien suhteen. Tiiviin kevään jälkeen yhdistyksen väki keskittää lomiaan pääosin heinäkuulle.

* Yhdistyksen kotisivut löytyvät osoitteesta [www.oketuki.fi](https://www.oketuki.fi/). Löydät sieltä ajankohtaset tiedotteet, Oketuen kalenterin sekä kumppanikalenterin.
* Haluatko toimia vapaaehtoisena? Yhdistyksen kautta on mahdollista tehdä erilaisia vapaaehtoistehtäviä, mm. kerhoissa ja tapahtumissa. Ole yhteydessä. 😊

Yhdistys on siirtynyt jäsenviestinnässään kokonaan **sähköiseen tiedottamiseen**. Muistathan pitää yhteystietosi ajan tasalla, jotta saat uuden kerhokalenterin ja ilmoittautumisohjeet ajoissa tiedoksi. Jos yhteystiedoissasi on korjattavaa, ole yhteydessä toimistollemme toimisto@oketuki.fi. Kerhotiedotteen voi myös tulostaa yhdistyksen kotisivuilta tai noutaa Kumppanuuskeskuksesta.

### Ajankohtaista yhdistyksen edunvalvonta –ja vaikuttamistyöstä

Yhdistyksen edunvalvonta- ja vaikuttamistoimikunnalla on takanaan aktiivinen alkuvuosi 2025. Toimikunta on mm. uuden vammaispalvelulain soveltamista ja tavannut vammaispalveluista vastaavia viranhaltijoita. Toimikunta jatkaa aktiivista työtään. Edunvalvonta- asioissa voit olla yhteydessä toimikunnan puheenjohtajaan Maija Pelkoseen s-posti: maija.pelkonen49@gmail.com tai toimistollemme.

Toimistomme yhteystiedot ovat:

Annemari Eskola, toiminnanjohtaja. Puh. 040 163 2282, s-posti annemari.eskola@oketuki.fi

Sinikka Vuoti, puheenjohtaja. Puh 040 566 1090, s-posti sinikka.vuoti2@gmail.com

Jenni Warsell, yhdistystyöntekijä. Puh. 045 315 1870, s-posti toimisto@oketuki.fi

****Aurinkoista kesää kaikille!

**Sinikka Vuoti**

**Annemari Eskola**

**Jenni Warsell**